Document ID: 32006R1016

KOMMISSIONENS FORORDNING (EF) Nr. 1016/2006
af 4. juli 2006
om ændring af forordning (EF) nr. 1615/2001 om handelsnormer for meloner
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 2, stk. 2, og
ud fra følgende betragtninger:
(1)
Kommissionens forordning (EF) nr. 1615/2001 (2) har fastsat handelsnormer for meloner, bl.a. vedrørende mærkning.
(2)
For at opnå klarhed og gennemskuelighed på verdensmarkedet bør der tages hensyn til de ændringer af FFV-23-normen vedrørende afsætning og kontrol med handelskvaliteten af meloner, som Arbejdsgruppen vedrørende Normer for Letfordærvelige Produkter og Kvalitetsforbedring under De Forenede Nationers Økonomiske Kommission for Europa (FN/ECE) for nylig har foretaget.
(3)
Meloner identificeres og afsættes på basis af deres handelstype. De vigtigste handelstyper er opregnet i en brochure, der er offentliggjort af Organisationen for Økonomisk Samarbejde og Udvikling (OECD), og hvori der opregnes de vigtigste handelstyper af meloner ledsaget af kommentarer og illustrationer. Denne brochure tager sigte på at lette den fælles fortolkning af de gældende normer, navnlig FN/ECE’s FFV-23-norm, som forordning (EF) nr. 1615/2001 er baseret på.
(4)
Forordning (EF) nr. 1615/2001 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
Bilaget til forordning (EF) nr. 1651/2001 affattes som angivet i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. juli 2006.

Labels: 3
17